Tískuhönnuðir taka þátt í kvenréttindabaráttunni með því að fagna fjölbreytileikanum . Múslímska fyrirsætan Halima Aden , sú fyrsta til að ganga niður tískusýningarpall á tískuviku í New York með hijab bundinn um höfuðið . Við vorum orðin allt of vön því að sjá einsleitar og sviplausar fyrirsætur ganga niður tískusýningarpallana til að kynna fyrir okkur nýjustu tísku . Síðustu misseri virðist tískuheimurinn þó vera farinn að ranka við sér og hönnuðir eru farnir að taka þátt í kvenréttindabaráttunni með því að fagna fjölbreytileikanum . Þeir sem sýndu tískuna síðustu mánuði og vikur notuðu meðal annars konu á áttræðisaldri , ofurfyrirsætu í svokallaðri „ yfirstærð “ og múslímska fyrirsætu með hijab . Þá veigruðu þeir sér ekki við að senda frá sér rammpólitísk og feminísk skilaboð sem eiga erindi til allra . Sterk skilaboð Óhætt er að segja að sjaldan eða aldrei hafi tískusýningarpallarnir verið eins stútfullir af kvennakrafti og á síðustu vikum og margir hönnuðir gáfu okkur von um að hægt og rólega séu tímarnir að breytast til hins betra . Tískuheimurinn virðist smám saman vera að brjóta niður veggi í staðinn fyrir að byggja þá og leyfir einstaklingum frekar að njóta sín óháð kynþætti , kyni , aldri , trúarbrögðum eða kílóafjölda . Í ljósi þess að konur yfir sextugt eru með stærstu kaupendum hátísku í heiminum verður að þykja skrítið að þær sé sjaldan sýnilegar á tískusýningarpöllunum eða í auglýsingum . Þess vegna var einstaklega ánægjulegt að að sjá eldri konu ganga niður pallinn fyrir tískuhúsið Simone Rocha . Michael Kors fékk ofurfyrirsætuna í „ yfirstærð “ , Ashley Graham , til að sýna fötin sín . Múslímska fyrirsætan Halima Aden , sú fyrsta til að ganga niður tískusýningarpall á tískuviku í New York með hijab bundinn um höfuðið . Feminísk skilaboð komust vel til skila á tískusýningarpalli Prabal Gurung sem sendi fyrirsætur sínar niður pallinn í rammpólitískum bolum . Í lokaatriðinu hjá Missoni báru fyrirsæturnar bleikar píkuhúfur sem eru nýtt merki kvenréttindahreyfingarinnar ( sbr. aðalmynd ) . Litadýrð Michael Kors fékk ofurfyrirsætuna í „ yfirstærð “ , Ashley Graham , til að sýna fötin sín . Margir stærstu tískuhönnuðirnir fengu innblástur frá götutískunni og sendu fyrirsætur niður pallinn með einstaklega litríkt hár . Við sáum meðal annars gular strípur hjá Versace , skærblátt hár hjá Marc Jacobs , eldrautt hjá Saint Laurent og Barbie-bleikt hjá Dior . Förðunin undirstrikaði persónulega tjáningu þeirra sem hana báru og litadýrð var víða að finna baksviðs . Nú er tími til kominn að þora að vera „ öðruvísi “ og prófa sig áfram með liti sem við þorum vanalega ekki að snerta . Augnskuggapallettan Color Shot í stílnum Bold frá Smashbox er tilvalin í verkið . Baksviðs hjá Prada sendi förðunargoðsögnin Pat McGrath þau skilaboð að förðun fyrirsætnanna sé frekar ætluð til persónulegrar tjáningar en til þess að þóknast öðru fólki . Í takt við einstaka persónuleika sem sáust víða á hausttískusýningarpöllunum voru sérstakar klippingar áberandi . Náttúruleg áferð á hári fyrirsætnanna fékk að njóta sín og töffaralegir drengjakollar og bob-klippingar komu sterkar inn .